Tin Can Glamping Caravan is op 'n kleinhoewe in Underberg geleë en funksioneer onafhanklik van die nasionale kragnetwerk. Verblyf word gebied in 'n ou karavaan wat oorgedoen is en waar gaste 'n uitsig oor die Umzimkulurivier kan geniet. Met die karaktervolle, grondpaaie, bergstroompies, sandsteenberge, warm kroeë en vriendelike inwoners sal enige Underberg-besoekers 'n onvergeetlike vakansie hê.
Die karavaan het 'n dubbelbed en is verbind aan 'n houteenheid wat 'n badkamer met 'n stort en 'n toilet het. Daar is ook 'n kaggeltjie en 'n kombuisie. Die houteenheid het 'n klein stoep waar gaste kan ontspan en die uitsig geniet.
Die kombuisie het 'n yskas wat met sonkrag werk, 'n gaskookblad en 'n gasketel. Daar is ook draagbare braaigeriewe. Die badkamer maak gebruik van 'n gasgeyser en alle ligte werk met sonkrag.
Underberg is die ideale plek vir sport-entoesiaste en spog met fantastiese voetslaanpaaie, kunsvlieghengel-geleenthede, bergfietspaaie, gholf, riviervlotvaart en oorgenoeg visvangplek.